ລມຕ ພອມພີໂອ ເດີນທາງຮອດ ເກົາຫຼີເໜືອ ເພື່ອກະກຽມ ການພົບປະສຸດຍອດ
ລັດຖະມົນຕີ ການຕ່າງປະເທດ ສະຫະລັດ ຍັງຢູ່ໃນລະຫວ່າງ ການປະຕິບັດງານ ໂດຍຫວັງວ່າ ພຽງຢາງ ຈະປ່ອຍ ຊາວອາເມຣິກັນ 3 ຄົນ ທີ່ຍັງຖືກຄຸມຂັງ ຢູ່ທີ່ເກົາຫຼີເໜືອ.
ລັດຖະມົນຕີການຕ່າງປະເທດສະຫະລັດ ທ່ານໄມຄ໌ ພອມພີໂອ ໄດ້ເດີນທາງໄປເຖິງ ເກົາຫຼີເໜືອແລ້ວ ເພື່ອກະກຽມການພົບປະສຸດຍອດຄັ້ງຈະມາ ລະຫວ່າງ ປະທານາທິ ບໍດີ ດໍໂນລ ທຣຳ ແລະຜູ້ນຳເກົາຫຼີເໜືອ ທ່ານກິມ ຈົງ ອຶນ ປະທານາທິບໍດີທຣຳ ກ່າວທີ່ທຳນຽບຂາວ ໃນວັນອັງຄານວານນີ້ວ່າ ການເດີນທາງໄປເຖິງ ນະຄອນຫຼວງພຽງຢາງ ຂອງທ່ານພອມພີໂອ ໃນວັນພຸດມື້ນີ້ ບັງເອີນ ມີຂຶ້ນພ້ອມໆກັນ ກັບການພົບປະ 3 ຝ່າຍທີ່ນະຄອນຫຼວງໂຕກຽວ ລະຫວ່າງ ນາຍົກລັດຖະມົນຕີຍີ່ປຸ່ນ ທ່ານຊິນໂຊ ອາເບະ ນາຍົກລັດຖະມົນຕີ ຫຼີ ເກີ້ ຈຽງ ຂອງຈີນ ແລະປະທານາທິບໍດີ ມູນ ແຈ ອິນ ແຫ່ງເກົາຫຼີໃຕ້ ເພື່ອຫາລື ກ່ຽວກັບ ຄວາມສຳພັນ ທາງດ້ານການທູດທີ່ເພີ້ມທະວີຂຶ້ນ ລະຫວ່າງ ເກົາຫຼີເໜືອ ແລະ ເກົາຫຼີໃຕ້ ໂດຍ ສະເພາະ ແມ່ນການພົບປະສຸດຍອດ ຄັ້ງປະຫວັດສາດ ລະຫວ່າງ ທ່ານມູນ ແລະ ທ່ານກິມ ໃນເດືອນແລ້ວ ຢູ່ທີ່ເຂດປອດທະຫານ ທີ່ແບ່ງແຍກປະເທດທັງສອງ ອອກ ຈາກກັນນັ້ນ ອົງການຂ່າວຢອນຮັບຂອງເກົາຫຼີໃຕ້ລາຍງານວ່າ ພວກຜູ້ນຳທັງ 3 ໄດ້ອອກຖະແຫຼງ ການສະບັບນຶ່ງ ໃຫ້ການສະໜັບສະໜູນ ຕໍ່ການໃຫ້ຄວາມໝັ້ນໝາຍໂດຍຜູ້ນຳ ຂອງ ເກົາຫຼີທັງສອງ ທີ່ຈະເຮັດໃຫ້ແຫຼມເກົາຫຼີ ເປັນເຂດປອດອາວຸດນິວເຄລຍ ແລະ ໃຫ້ ການຢືນຢັນອີກເທື່ອນຶ່ງ ຕໍ່ຄວາມພະຍາຍາມ ຂອງປະເທດທັງ 2 ໄປສູ່ການສ້າງຄວາມ ໝັ້ນໃຈ ໃຫ້ເກົາຫຼີເໜືອ ປະຖິ້ມໂຄງການອາວຸດນິວເຄລຍ ຂອງຕົນ ນອກນັ້ນແລ້ວ ລັດຖະມົນຕີການຕ່າງປະເທດສະຫະລັດ ຍັງຢູ່ ໃນລະຫວ່າງການ ປະຕິບັດງານ ໂດຍຫວັງວ່າພຽງຢາງຈະປ່ອຍຊາວອາເມຣິກັນ 3 ຄົນ ທີ່ຍັງຖືກຄຸມຂັງ ຢູ່ທີ່ເກົາຫຼີເໜືອ ທ່ານພອມພິໂອກ່າວໃນລະຫວ່າງການເດີນທາງໄປເກົາຫຼີເໜືອວ່າ ມີຊາວອາເມຣິກັນ 3 ຄົນ ກຳລັງຖືກຄຸມຂັງຢູ່ເກົາຫຼີເໜືອ ທ່ານໂທນີ ກິມ ແລະທ່ານ ກິມ ຮັກ ຊອງ ໃນເວລາຖືກຈັບນັ້ນ ກໍາລັງສອນໜັງສື ຢູ່ທີ່ມະຫວິທະຍາ ໄລວິທະຍາສາດ ແລະເທັກໂນໂລຈີ ພຽງຢາງ ຊຶ່ງເປັນມະຫາວິທະຍາໄລເອກະຊົນພຽງແຫ່ງດຽວຢູ່ໃນ ປະເທດດັ່ງກ່າວ ພວກເພິ່ນໄດ້ຖືກຈັບໃນເວລາທີ່ຕ່າງກັນໃນປີ 2017 ແລະຖືກກ່າວ ຫາວ່າ ເຂົ້າຮ່ວມກິດຈະກໍາ ທີ່ຕໍ່ຕ້ານລັດຖະບານ ແລະພະຍາຍາມໂຄ່ນລົ້ມລັດຖະບານ ຜູ້ຖືກຄຸມຂັງຄົນທີ 3 ທ່ານ ກິມ ດອງ ຈຸລ ຖືກຈັບທີ່ເມືອງແຣສັນ ໃນພາກຕາເວັນອອກ ສຽງເໜືອ ສຸດຂອງເກົາຫຼີເໜືອ ເມື່ອເດືອນຕຸລາປີ 2015 ທ່ານຖືກຕັດສິນຈຳຄຸກ 10 ປີ ພ້ອມທັງອອກແຮງງານໜັກ ໃນປີ 2016 ຫລັງຈາກ ຖືກພົບເຫັນວ່າມີຄວາມຜິດ ໃນຖານ ຈາລະກຳ ການເດີນທາງໄປເກົາຫຼີເໜືອເທື່ອຫລ້າສຸດຂອງທ່ານພອມພິໂອນີ້ ແມ່ນມີຂຶ້ນບໍ່ເທົ່າໃດ ອາທິດ ຫຼັງຈາກທ່ານໄດ້ພົບປະກັບທ່ານ ກິມ ຈົງ ອຶນ